ועדת הפנים והגנת הסביבה, כנסת 20, פרוטוקול מספר 734, 2018-11-07 10:30

יואב קיש: אני פותח את ישיבת ועדת הפנים והגנת הסביבה.

יואב קיש: אנחנו דנים בנושא חשדות לזיופים ופסילת קולות חיילים בבחירות למועצת העיר בתל אביב-יפו.

יואב קיש: רקע קצר לעניין: פנתה אלי חברת הכנסת תמר זנדברג ביום ראשון בנושא זה.

יואב קיש: היה לנו דיון ביום שני על מקום אחר.

יואב קיש: לא הספקנו לצרף את הדיונים ביחד, ומכיוון שהיה לה חשוב, אז קבענו את זה בזריזות להיום.

יואב בן צור: היה דיון מרתק ביום שני.

יואב קיש: יש לנו 20 דקות.

בצלאל סמוטריץ': אבל זה המקום היחיד שבו יש חשד לזיוף?

יואב קיש: לא.

יואב קיש: היה בבני ברק, קיימנו דיון ביום שני.

יואב קיש: מי שפונה אלי.

בצלאל סמוטריץ': אני מציע להקים ועדת משנה.

יעקב אשר: אבל יש הצעה לסדר.

יעקב אשר: אל תחשוב על מה שאני אמרתי בישיבת - - -

יואב קיש: חברים, תודה.

יואב קיש: אנחנו נהיה קצרים ותכליתיים.

תמר זנדברג: אין לנו הרבה זמן, תנו לנו בבקשה.

יעקב אשר: הצעה לסדר, שנייה.

תמר זנדברג: אבל יש לנו 20 דקות לדיון הזה.

בצלאל סמוטריץ': אבל הצעות לסדר.

בצלאל סמוטריץ': גם לי יש הצעה לסדר.

יעקב אשר: הצעה לסדר.

יעקב אשר: אני רוצה להציע לשאול את המשטרה כמה תלונות יש בכל רחבי הארץ על זה, ולקחת את הרשימה של כל התלונות בכל רחבי הארץ – אולי להקים ועדת משנה, או שמליאת הוועדה תטרח ותעשה את זה, ונעבור מקום-מקום.

יעקב אשר: לפי מה זה הולך, לפי תוצאות בחירות?

יואב קיש: בינתיים כל מי שפנה אלי.

יעקב אשר: לפי תוצאות בחירות זה הולך?

יעקב אשר: לפי מה?

יואב קיש: לפי מי שפונה אלי.

יעקב אשר: אני רוצה בבית שמש.

יואב קיש: אנחנו נבחן עם המשטרה את המשמעות.

יעקב אשר: לא, אני לא אוהב תוצאת בחירות, אני אבוא ליואב קיש, אגיד לו: יואב, אנחנו חברים, תקיים לי דיון?

יואב קיש: תודה.

יואב קיש: זה נכון שאנחנו חברים.

יואב קיש: תודה רבה.

בצלאל סמוטריץ': גם לי יש הצעה לסדר.

יואב בן צור: אני רוצה ביום רביעי הבא לקיים דיון על ירושלים.

יואב בן צור: ביום רביעי הבא על ירושלים.

יעקב אשר: לתמר יש פריימריז עכשיו.

יעקב אשר: הכול דקלרטיבי.

יואב קיש: חברים.

יואב קיש: לא, לא, חברים.

בצלאל סמוטריץ': הצעה לסדר.

בצלאל סמוטריץ': הצעה לסדר בתחילת דיון, זה מקובל.

יואב קיש: אנחנו נצטרך לקבוע עוד דיון אם לא יהיה מספיק זמן לעניין הזה.

בצלאל סמוטריץ': אין בעיה, בסדר.

בצלאל סמוטריץ': הצעה לסדר.

תמר זנדברג: מה שקורה פה כרגע זה דבר מאוד מאוד חמור - - -

יואב קיש: רק שנייה.

יואב קיש: רק שנייה.

תמר זנדברג: לא, לא, לא.

תמר זנדברג: אני רוצה להספיק את הדברים, אל תעצור אותי.

בצלאל סמוטריץ': מה שקורה פה כרגע זה שאתם מנסים להשפיע על בדיקות - - -

תמר זנדברג: אל תעצור אותי, סליחה.

יואב קיש: רגע.

יואב קיש: רגע, סליחה, לפני שאת מתחילה.

יואב קיש: בצלאל, לא להפריע.

יואב קיש: אני רוצה שזה הולך - - -

תמר זנדברג: מה שקורה פה כרגע, אדוני היושב-ראש - -

יואב קיש: תעצרי רגע.

יואב קיש: תעצרי רגע.

תמר זנדברג: - - זה שנציגים של שתי סיעות שחברו ביחד לזייף בחירות הגיעו לכאן כדי לעכב את הדיון הקצר הזה, שאתה בצדק נענית לקיים, וזה דבר מאוד מאוד מאוד חמור.

יואב קיש: אמרתי להם – תמר.

יואב קיש: תמר.

בצלאל סמוטריץ': תחזרי בך.

בצלאל סמוטריץ': תחזרי בך.

תמר זנדברג: אני לא אחזור בי - -

בצלאל סמוטריץ': תחזרי בך, כי אנחנו לא מעורבים בזיוף בחירות, חס וחלילה.

תמר זנדברג: - - זה מה שאתה עושה.

תמר זנדברג: אתה זייפת בחירות - -

בצלאל סמוטריץ': אני זייפתי בחירות?

תמר זנדברג: - - והרווחת מנדט שלא בצדק.

בצלאל סמוטריץ': אני זייפתי בחירות?

תמר זנדברג: כן, הסיעה שלך.

יואב קיש: סליחה, תמר.

יואב קיש: תמר, תעצרי רגע.

תמר זנדברג: ועכשיו זה שבאת לכאן - -

יואב קיש: תמר, תעצרי רגע, אני רוצה לנהל דיון.

תמר זנדברג: - - כדי לעצור את הדיון הזה - -

יואב קיש: תמר.

יואב קיש: תמר, אני לא יכול לנהל דיון ככה.

תמר זנדברג: - - זו זה השתתפות שלך במעשה רמיה.

בצלאל סמוטריץ': יש לך מזל שאני לא - - -

יואב קיש: בצלאל, מספיק.

יואב קיש: תפסיקו.

בצלאל סמוטריץ': היא צריכה לחזור בה.

יואב קיש: אני אתן לך, אבל רגע, עצור.

תמר זנדברג: לא, אני לא אחזור בי.

בצלאל סמוטריץ': לא, שהיא תחזור בה.

יואב קיש: עצור רגע.

תמר זנדברג: לא אחזור בי.

יואב קיש: אני יודע מה לעשות.

יואב קיש: תרגיעו.

בצלאל סמוטריץ': לא הייתי בתל אביב - - -

יואב קיש: בצלאל.

יואב קיש: בצלאל, מספיק.

בצלאל סמוטריץ': לא הייתי בתל אביב דקה במערכת הבחירות הזו.

יואב קיש: בצלאל, מספיק.

תמר זנדברג: אם ידיך היו נקיות, לא - - -

יואב קיש: תמר, אני אסגור את הדיון, את רוצה?

יואב קיש: מספיק, אל תפריעי לי.

תמר זנדברג: לא, רק שיהיה ברור מה קורה פה.

יואב קיש: ביקשתי שתעצרי.

יואב קיש: אני אומר כך: יש לגבי הנושא הזה – ותיכף אני אתייחס ספציפית למה שאמרת.

יואב קיש: חשוב לי במסגרת הזמן שנותר לי לנהל דיון ענייני.

יואב קיש: אני מבקש מכולם לא לפנות בהאשמות אישיות.

יואב קיש: לחבר הכנסת בצלאל סמוטריץ בוודאי אין שום קשר, אם יש חשש כזה.

תמר זנדברג: יש לו.

יואב קיש: לא, אין לו.

תמר זנדברג: עובדה, זה מה שהוא מנסה לעשות כרגע.

יואב קיש: לא, אין.

יואב קיש: הוא אמר את דעתו.

יואב קיש: אני מבקש, עכשיו אנחנו מדברים עניינית על מה שהיה בתל אביב.

יואב קיש: בבקשה.

תמר זנדברג: בדיוק.

תמר זנדברג: ובכן, בתל אביב קרה דבר מאוד מאוד מאוד חמור ומדאיג.

תמר זנדברג: מה שקורה כאן – אני באמת חייבת לומר, לא באתי עם הדבר הזה, אבל אני רואה את זה מאוד בדאגה, ואני חייבת לשים את הדברים כפי שהם.

תמר זנדברג: בתל אביב הוגשה תלונה במשטרה על זיוף קשה מאוד.

תמר זנדברג: במהלך ספירת קולות החיילים הגיע אדם - - -

בצלאל סמוטריץ': יש חקירת משטרה?

בצלאל סמוטריץ': כי אם כן, אסור לקיים את הדיון הזה, זו התערבות.

תמר זנדברג: הנה, בבקשה.

בצלאל סמוטריץ': איך קוראים לזה?

תמר זנדברג: אדוני היושב-ראש - -

יואב קיש: בצלאל, אני לא רוצה לפגוע בסמכות הכנסת.

יואב קיש: בבקשה.

תמר זנדברג: - - אני חוזרת ואומרת את מה שאמרתי: יושב כאן שני כיסאות לידי נציג של הסיעה שבמרמה, בזיוף ובשחיתות השיגה - - -

יעקב אשר: גם כיסא לידך.

תמר זנדברג: בדיוק.

תמר זנדברג: שניכם באתם לכאן כדי להרוויח מנדט לסיעה המשותפת שלכם - -

יעקב אשר: נכון.

יעקב אשר: למה את באת?

בצלאל סמוטריץ': את באת להרוויח - - -

תמר זנדברג: - - בזיוף ובמרמה.

יואב קיש: זה לא ילך ככה, נו.

יואב קיש: תמר, אל תתחילי להאשים אותם אישית.

תמר זנדברג: אבל זה מה שקורה פה.

יואב קיש: את עכשיו מחממת בעצמך את הדיון.

תמר זנדברג: אני?

יואב קיש: את רוצה את זה לסרטון שלך?

יואב קיש: זה לא הזמן.

תמר זנדברג: הוא לא מצלם אותי, סליחה.

תמר זנדברג: אדם חובש כיפה לא אותי מצלם.

יואב קיש: למה לא? מה רע?

יואב קיש: מה רע?

יואב קיש: לא יהיה דיון.

יואב קיש: אני רוצה לקיים דיון, את מסכלת את הדיון.

תמר זנדברג: אבל אתה רואה שהם מנסים לפוצץ את הדיון.

יואב קיש: אל תפני אליהם אישית.

תמר זנדברג: אני לא פונה, הם מפריעים לי.

יואב קיש: את פנית אליהם אישית.

תמר זנדברג: לא, הם נכנסים לי לדברים, אתה לא שמת לב.

יואב קיש: אל תיכנסו לדברים, לא להפריע, ואל תתייחסי אליהם אישית.

יואב קיש: אל תתייחסי אליהם אישית.

יואב קיש: בבקשה, לעניין.

תמר זנדברג: נציג סיעה שמשותפת לבית היהודי וליהדות התורה הגיע לתוך אתר ספירת הקולות, זיהם את הבחירות באופן קשה וחמור, שפך פנימה מעטפות שהביא מהבית, לתוך הספירה.

תמר זנדברג: הדבר הזה נמצא כרגע בחקירת משטרה.

תמר זנדברג: דבר שהביא למצב חמור עוד יותר, שהוא המעוול נהנה.

תמר זנדברג: כלומר, הנציג של הסיעה ששפך את המעטפות, כתוצאה מהזיהום החמור והקשה - -

יואב קיש: טוב, בואו נבדוק מה הסיפור.

יואב קיש: אני רוצה לבדוק אותו.

תמר זנדברג: - - הביא במקרה עוד מנדט לנציגי הסיעות שיושבים כאן ומנסים כרגע לחבל בדיון.

יואב קיש: טוב.

יואב קיש: אני אתן לכם, רק שנייה.

יואב קיש: תודה.

יואב קיש: תודה.

תמר זנדברג: זה דבר שלא יעלה על הדעת, הזוי וחמור.

יואב קיש: תודה.

יואב קיש: תודה, תמר, גמרנו.

יואב קיש: תודה.

יואב קיש: תודה.

יואב קיש: משרד הפנים, נציג ועדת הבחירות.

יואב קיש: מה שמך בבקשה?

ירוחם כהן: ירוחם כהן, מנהל הבחירות בתל אביב-יפו.

יואב קיש: בבקשה, תספר לי מה היה לתפיסתך.

יואב קיש: אתה היית שם פיזית במקום?

ירוחם כהן: כן.

ירוחם כהן: היינו שם, אני והסגן, שהוא לא יכול להיכנס לפה.

יואב קיש: הלאה, עזוב את סיפור הסגן, זה לא רלוונטי כרגע.

ירוחם כהן: מה שקורה, בערב של הבחירות, ביום חמישי, לקראת סיום ספירת קולות החיילים - - -

יואב קיש: ערב הבחירות זה יום שלישי בערב.

ירוחם כהן: יום חמישי.

ירוחם כהן: יום שלישי, אבל החיילים זה יום חמישי.

תמר זנדברג: קולות החיילים.

יעקב אשר: ספירת קולות החיילים.

ירוחם כהן: עשינו את זה ביום חמישי.

ירוחם כהן: קיימנו ספירה של מוגבלי ניידות, התחלנו עם - - -

יואב קיש: אני מדבר רק על חיילים.

יואב קיש: אנחנו מדברים רק על חיילים.

יואב קיש: כמה חיילים יש?

ירוחם כהן: 4,720 כולל שב"ס.

יואב קיש: אז השב"ס נכנס לשם.

יואב קיש: 4,720.

תמר זנדברג: זה נכים, חיילים ושב"ס.

יואב קיש: תדייק איתי בבקשה, 4,720 כולל מה?

ירוחם כהן: חיילים ושב"ס.

יואב קיש: וכמה הנכים היו?

יואב קיש: בלי קשר לזה.

ירוחם כהן: הנכים משלים ל-6,000 ו-.

יואב קיש: לא במספר הזה.

ירוחם כהן: לא, לא.

יעקב אשר: הם נספרו לחוד.

יואב קיש: הם נספרו לחוד.

ירוחם כהן: באותו היום.

יואב קיש: 4,720 קולות.

יואב קיש: מה היה שם באירוע הזה?

ירוחם כהן: מה היה?

ירוחם כהן: הגענו לקלפי - - -

יואב קיש: מי היה נוכח?

ירוחם כהן: היינו כולנו בחדר הזה – אייל ומזכירים שהבאתי איתי, נציגים של הקלפי המיוחדת.

ירוחם כהן: שמתי קואליציה - - -

יואב קיש: יש ועדת משנה שהיא אחראית על ספירת קולות החיילים?

ירוחם כהן: כן.

יואב קיש: היא הייתה, והבאת עוד מזכירים שלך.

ירוחם כהן: כן.

יואב קיש: כמה אנשים בסך הכול היו שם להערכתך?

ירוחם כהן: בסבב היינו ארבעה מטעמנו.

יואב קיש: לא, בחדר.

ירוחם כהן: בחדר.

ירוחם כהן: בחדר היו שני שולחנות, בכל שולחן ישבו כשמונה.

ירוחם כהן: הושבתי קואליציה ואופוזיציה שאחד ישמור על השני.

יואב קיש: ברור.

יואב קיש: ברור.

ירוחם כהן: בבקרה הזאת זה קרה.

יואב קיש: אז היו בערך בין 20-15 איש בחדר, לא היו יותר מזה.

ירוחם כהן: אפילו יותר.

יואב קיש: מכות הלכו שם?

ירוחם כהן: לא.

יואב קיש: יש לי איזה ניסיון.

יואב קיש: ניסיתי קצת להרגיע את האווירה.

ירוחם כהן: לקראת סיום הספירה, הקלפי האחרונה כבר על השולחן - - -

יואב קיש: הבנתי.

יואב קיש: כמה קולות היו בקלפי האחרונה, מתוך ה-4,000 שהיו?

ירוחם כהן: 1,570, ונתפסו שמונת המעטפות - - -

תמר זנדברג: מאיפה אתה יודע שלא באו קודם?

יואב קיש: רגע, ביקשתי לא לעזור לי, תמר.

יואב קיש: אני לא רוצה להוציא אותך.

יואב קיש: אף אחד שלא יפריע.

יואב קיש: אני שואל שאלה: היו 4,720 קולות, כמה קלפיות?

ירוחם כהן: עשינו את זה בארבע - - -

יואב קיש: ארבע נגלות.

יואב קיש: אתם הייתם בנגלה האחרונה.

יואב קיש: כמה קולות נספרו עד הנגלה ההיא?

ירוחם כהן: ההפרש.

יואב קיש: כמה?

יואב קיש: אני שואל.

ירוחם כהן: ההפרש בין 4,720 ל-1,500.

יואב קיש: זאת אומרת, משהו כמו 3,200 כבר נספרו.

ירוחם כהן: בדיוק.

יואב קיש: זאת אומרת שאנחנו מדברים על 1,570.

יואב קיש: יפה.

יואב קיש: מה קרה בקלפי האחרונה של 1,500 שנספרו?

ירוחם כהן: מה שקרה, נציג של ש"ס שישב עם נציג של מאמינים, פתאום הוא - - -

יואב קיש: רגע, מי שלא מכיר, מאמינים זה הבית היהודי ו-ג'?

 << אורח >> מיכל רוזנבוים: כן.

 << אורח >> מיכל רוזנבוים: זו סיעה משותפת של הבית היהודי - - -

יעקב אשר: וש"ס.

יואב קיש: ש"ס, אוקיי.

יואב קיש: רצו ביחד.

קריאה: לא, לא ש"ס.

 << אורח >> מיכל רוזנבוים: מאמינים זו סיעה משותפת של הבית היהודי עם אגודת ישראל.

ירוחם כהן: הוא רואה שמוציאים מעטפות מהכיס של המעיל, והוא אומר לו: מה אתה עושה?

ירוחם כהן: הוא אומר לו: אל תסבך אותי.

ירוחם כהן: זה מה שקרה.

ירוחם כהן: ברגע זה התחלנו לעשות - - -

יעקב אשר: זה מה שקרה או מה שנאמר?

ירוחם כהן: מה שנאמר.

בצלאל סמוטריץ': רגע, רגע, אבל נציג רשמי?

בצלאל סמוטריץ': נציג רשמי?

ירוחם כהן: מה שנאמר.

גלעד בהט: אדוני היושב-ראש, מילה אחת.

יואב קיש: בצלאל, עצור.

יואב קיש: נציג המשטרה, תציג את עצמך בבקשה.

גלעד בהט: סגן ניצב גלעד בהט, ראש מדור חקירות, ראש צוות הבחירות הארצי.

יואב קיש: חבר ותיק.

גלעד בהט: חבר ותיק.

גלעד בהט: רק הערה קטנה.

גלעד בהט: אין לי שום כוונה להתערב, אני רק רוצה לציין פרט אחד.

גלעד בהט: האדם הזה שמדבר הוא עד בחקירת משטרה.

גלעד בהט: כשהוא עכשיו מדבר פה, זו חקירת משטרה שמתנהלת כרגע, ואני אגיע עוד מעט.

גלעד בהט: שמתנהלת בכנסת.

גלעד בהט: וזאת בעיה - - -

תמר זנדברג: לא, לא, לא.

תמר זנדברג: סליחה רגע, הדיון פה הוא לא בחקירת משטרה, אתם התבלבלתם.

תמר זנדברג: הדיון כאן הוא בזיהום בחירות חמור.

בצלאל סמוטריץ': מה זיהום?

בצלאל סמוטריץ': יש טענה.

בצלאל סמוטריץ': אל תהיי דמגוגית.

תמר זנדברג: אתה מנסה כאן עכשיו לגנוב בחירות.

בצלאל סמוטריץ': אני לא מנסה.

בצלאל סמוטריץ': אני מנסה שהם יעשו את העבודה.

תמר זנדברג: זה מה אתה מנסה.

תמר זנדברג: לא, לא, לא.

בצלאל סמוטריץ': את מנסה להשפיע.

בצלאל סמוטריץ': את מנסה להשפיע.

תמר זנדברג: זה דבר מאוד מאוד חמור.

יעקב אשר: את מנסה.

יעקב אשר: את רוצה להשפיע על המשטרה, להשפיע על הפרקליטות.

בצלאל סמוטריץ': יש משטרה, יש ועדת בחירות, הם עושים את העבודה.

תמר זנדברג: לא, זה לא קשור למשטרה.

תמר זנדברג: סליחה רגע, אדוני היושב-ראש, זה לא - - -

בצלאל סמוטריץ': אם חס וחלילה, מישהו זיהם את הבחירות אז יבטלו אותן.

יואב קיש: אני לא יכול ככה.

יואב קיש: אתם צועקים ואני מבקש שתפסיקו.

תמר זנדברג: אבל זה לא קשור לחקירת משטרה.

בצלאל סמוטריץ': אני רוצה לדבר.

בצלאל סמוטריץ': אבל היא דיברה, עכשיו תורי.

יואב קיש: בסדר, אבל את לא יכולה – הוא צועק, זה צועק, עצרו.

יואב קיש: אחרי זה אני אתן לכל הח"כים להתייחס.

יעקב אשר: היא קיבלה רשות דיבור.

יואב קיש: בסדר.

יואב קיש: כולם, ואת תקבלי עוד רשות דיבור.

יעקב אשר: זו הדרת גברים.

יואב קיש: אם יהיה פה שקט.

יואב קיש: יש לנו בערך עשר דקות.

יואב קיש: אני פונה אליך שוב, גלעד, תסביר לי.

יואב קיש: מי הגיש תלונה במשטרה?

גלעד בהט: בשעת האירוע נפתח אירוע במוקד המשטרה.

גלעד בהט: הגיעה ניידת למקום.

גלעד בהט: ממש בסמוך הוגשה תלונה.

גלעד בהט: אנחנו בעיצומה של חקירה.

גלעד בהט: יש אנשים שנחקרים, לא מעט.

גלעד בהט: יש פעולות שנעשות.

גלעד בהט: אני לא הולך לפרט מי האנשים, אבל אני חושב שכל פרט של מישהו שמספר עכשיו - - -

יואב קיש: זה יכול להיות בעייתי.

גלעד בהט: ואני יכול להגיד גם האדם הזה הוא עד.

גלעד בהט: גם האדם הזה הוא עד.

גלעד בהט: זה בעייתי.

יואב קיש: תודה, הבנתי.

יואב קיש: אני כן רוצה לשאול אותך שאלה, וזה לא קשור לעדות.

יואב קיש: 1,570 קולות שנספרים.

יואב קיש: בסוף, מה המספרים הרגישים?

תמר זנדברג: 80, 100, 200.

תמר זנדברג: יש כמה סיעות - -

בצלאל סמוטריץ': הוא אומר שמונה.

תמר זנדברג: - - אגב, ביניהן הליכוד.

בצלאל סמוטריץ': לכן המשטרה תקבע.

בצלאל סמוטריץ': המשטרה תקבע.

תמר זנדברג: לא.

תמר זנדברג: לא.

תמר זנדברג: רגע, רגע.

יואב קיש: עצור.

יואב קיש: אני מבקש מחברי הכנסת, אני אתן לכם לדבר.

יואב קיש: אני אתן לך לדבר.

תמר זנדברג: אני לא יכולה ככה, שנייה.

תמר זנדברג: אני רק רוצה - - -

יואב קיש: משפט.

יואב קיש: אחרי זנדברג אתם.

תמר זנדברג: 1,570 קולות, רק שתבין – חקירת משטרה, אני שמה אותה בצד, היא לא רלוונטית כרגע, היא על כמו שהוא אומר, על עדים, על כל הדברים האלה.

תמר זנדברג: הדיון כאן הוא על זיוף בחירות חמור, שהוא לא יודע מה היקפו כרגע, שיכול להשפיע על לפחות שתיים או שלוש סיעות, ביניהן, דרך אגב, סיעת הליכוד, ועוד סיעה שמזוהה עם הליכוד.

תמר זנדברג: סתם אני מציינת, בלי קשר אליך.

יואב קיש: לפחות אני - - - שיש לי אינטרסים.

תמר זנדברג: בדיוק, זה לא העניין.

תמר זנדברג: העניין הוא שבתוך 1,570 הקולות האלו יש לפחות שתיים-שלוש – לפחות – סיעות שיכולות להיות מושפעות מהדבר הזה, ויש פה חשד, בלי קשר לחקירת המשטרה, שזיוף בחירות קשה, שאנחנו לא יודעים לעמוד כרגע על היקפו, ישפיע על תוצאות בחירות לכמה סיעות, ששני הנציגים פה הולכים ליהנות מהם, שיהיה ברור.

בצלאל סמוטריץ': קודם כל, אני כמובן מוחה, ואני חושב, תמר, שזה לא ראוי.

בצלאל סמוטריץ': אפשר להתווכח.

בצלאל סמוטריץ': הטחת בנו דברים שלא היית אמורה להטיח.

בצלאל סמוטריץ': אני לא הייתי עושה את זה לך, אני חושב.

תמר זנדברג: אני לא חוזרת בי, ואני יכולה לחזור על הדברים מכיוון שזה מה שאתה עושה פה.

יואב קיש: לא, לא, אנחנו אמרנו בלי התייחסות אישית.

תמר זנדברג: אתה מנסה לפוצץ דיון - - -

יואב קיש: תמר זנדברג, בלי התייחסות.

תמר זנדברג: הוא התייחס אלי.

יואב קיש: עזוב, בצלאל, גמרנו, שים את זה מאחור.

יואב קיש: נא להתייחס עניינית.

תמר זנדברג: שניכם מנסים פה לפוצץ דיון שיטיב עם הסיעה שלכם בגלל זיוף.

יואב קיש: לא, הם לא פוצצו.

יואב קיש: עכשיו את מנסה.

יואב קיש: את מנסה לפוצץ, די.

יואב קיש: זכות הדיבור לבצלאל סמוטריץ.

יעקב אשר: כמה את יכולה להיות פרובוקטיבית?

יעקב אשר: כמה?

תמר זנדברג: אני לא פרובוקטיבית.

תמר זנדברג: זו האמת.

יואב קיש: בצלאל, בבקשה.

יואב קיש: עניינית, בבקשה.

יעקב אשר: כבר נבחרת ליושב-ראש.

תמר זנדברג: האמת היא לא פרובוקציה.

בצלאל סמוטריץ': הדיון הזה הוא הדבר הכי לא ענייני שיש, הוא פופוליזם זול.

בצלאל סמוטריץ': כולנו בעד טוהר הבחירות.

בצלאל סמוטריץ': אם חס וחלילה, מישהו פגע בטוהר הבחירות, אז גם ברמה הפלילית הוא צריך להיענש, אני מניח, ולכן זה קשור מאוד לחקירת המשטרה, מכיוון שחקירת המשטרה תמצא ממצאים.

בצלאל סמוטריץ': אחר כך, כמובן, המשטרה לא מוסמכת בעצמה לקבוע, יש בתי משפט.

בצלאל סמוטריץ': בחקירה המשטרה תאסוף את כל הנתונים, תניח אותם בפני הגורמים הרלוונטיים בוועדת הבחירות, במשרד הפנים, אחר כך בבתי המשפט, והם יקבעו.

בצלאל סמוטריץ': אם חלילה היה זיהום, אני הראשון שאצדד בעריכת בחירות חוזרות, אני לא יודע במה.

בצלאל סמוטריץ': אבל לנהל עכשיו דיון פופוליסטי – יש חשד.

בצלאל סמוטריץ': אז אמרו שמונה, היא כבר אומרת 80, 800, 8,000 מעטפות מזויפות.

בצלאל סמוטריץ': בואו נחכה בסבלנות - -

תמר זנדברג: לא אמרתי את זה.

תמר זנדברג: אתה לא הקשבת למה שאמרתי.

בצלאל סמוטריץ': - - ניתן לגורמי המקצוע, שאמורים לעשות את עבודתם, לעשות את עבודתם בשקט, בלי לנסות להשפיע השפעות פסולות.

בצלאל סמוטריץ': את מחבלת עכשיו בחקירת משטרה.

בצלאל סמוטריץ': את מחבלת בהליך של טוהר בחירות - -

תמר זנדברג: אני בכלל מחבלת.

בצלאל סמוטריץ': - - שמורכב מגורמי מקצוע שעושים את עבודתם, וחבל שאנחנו משתפים עם זה פעולה.

יואב קיש: תודה בצלאל.

יואב קיש: יואב בן צור, עוד לא דיברת.

יואב קיש: אתה רוצה להגיד מילה?

יואב קיש: לא.

תמר זנדברג: אתה לא חייב לשתף עם זה פעולה.

תמר זנדברג: הדלת כאן, אין חובת דיון.

יואב קיש: יעקב אשר, בבקשה.

בצלאל סמוטריץ': באתי למנוע ממך לנסות - - -

תמר זנדברג: ודאי.

תמר זנדברג: זה היה ברור.

תמר זנדברג: באת למנוע ממני - -

בצלאל סמוטריץ': באתי למנוע ממך לחבל בטוהר הבחירות.

תמר זנדברג: - - למנוע ממך לגנוב מנדט.

יעקב אשר: תן לי לדבר.

יעקב אשר: אני רוצה לומר דבר אחד, קודם כל, אני מצטרף לכל מילה שאמר סמוטריץ לגבי זה שטוהר הבחירות מבחינתנו הוא אבן חשובה מאוד בעניין הזה.

תמר זנדברג: ברור, בגלל זה שלחתם נציג עם מעטפות מזויפות.

יואב קיש: תמר.

יואב קיש: תני לו לסיים משפט.

יעקב אשר: אין פה אנשים יותר ישרים ופחות ישרים, עם כל הכבוד.

בצלאל סמוטריץ': אנחנו שלחנו?

יעקב אשר: את חוצפנית, וזה לא מתאים לך.

יעקב אשר: לפחות ממה שאני הכרתי עד היום.

בצלאל סמוטריץ': אנחנו שלחנו?

יואב קיש: בצלאל, אל תפריע.

תמר זנדברג: נציג של הסיעה שלכם.

תמר זנדברג: יושב-ראש סניף זק"א בתל-אביב.

יואב קיש: תמר.

יעקב אשר: מותר לכם, האינטליגנטים.

יעקב אשר: אנחנו הקופים על העצים.

יואב קיש: יעקב, אל תתייחס אליה.

יעקב אשר: הדבר שנעשה פה הוא בדיוק הפוך.

יעקב אשר: אם היה אכפת לך נושא של זיופים ודברים מהסוג הזה, היית צריכה ליזום דיון רחב על עשרות ומאות ניסיונות לזיופים - -

תמר זנדברג: מי אמר לך שלא יזמתי?

יעקב אשר: - - ובעיות שהיו במגזר הערבי, במגזר היהודי, בהרבה מקומות.

יעקב אשר: זה לא מעניין אותך.

יעקב אשר: את באה לפה בשליחות של מרצ כדי לנסות אולי לגנוב - - -

תמר זנדברג: כל דבר שאני עושה הוא בשליחות של מרצ, ואני גאה בזה.

יעקב אשר: אל תעני לי.

יעקב אשר: לא ביקשתי שתעני לי.

תמר זנדברג: מה אכפת לי אם ביקשת או לא?

יעקב אשר: לא ביקשתי שתעני לי.

יואב קיש: תמר, אי אפשר ככה.

יואב קיש: את מתלוננת שהם לא נותנים לך.

תמר זנדברג: לא, סליחה, אתה לא שומע מה הוא אומר.

תמר זנדברג: הוא מתייחס אלי, כל הנאום שלו נוגע אלי.

יואב קיש: יעקב, משפט סיום.

יעקב אשר: נוגע אליך - - -

תמר זנדברג: נכון, אז אני אענה לך, אתה לא תסתום לי את הפה.

יעקב אשר: אני לא אסתום לך את הפה, כי מהפה הזה את - - -

תמר זנדברג: נכון.

תמר זנדברג: נכון.

יואב קיש: יעקב, משפט סיום.

תמר זנדברג: לא שונה ממך.

יעקב אשר: אני אומר דבר אחד, זה ניסיון נואש לקושש קולות בדרך לא ראויה, להפוך את זה ללחץ על המשטרה, על הפרקליטות, על בתי המשפט.

יעקב אשר: זה דבר שסיעה דמוקרטית כזו כמו מרצ צריכה להתבייש בו.

יואב קיש: תודה.

יואב קיש: עורכת דין מיכל רוזנבוים בבקשה.

יואב קיש: יש לך דקה.

 << אורח >> מיכל רוזנבוים: אני מבקשת להתייחס לדברים שנאמרו פה.

יואב קיש: בא כוח סיעת אמונים.

 << אורח >> מיכל רוזנבוים: בא כוח סיעת מאמינים.

 << אורח >> מיכל רוזנבוים: אנחנו מדברים פה בסך הכול על שמונה קולות.

 << אורח >> מיכל רוזנבוים: ועדת הקלפי המיוחדת באותו יום - - -

תמר זנדברג: מאיפה את יודעת?

בצלאל סמוטריץ': למה את מפריעה לה?

יואב קיש: רגע.

יואב קיש: רגע.

יואב קיש: תני לה לסיים.

בצלאל סמוטריץ': למה את מפריעה?

יואב קיש: אולי היא טועה.

תמר זנדברג: אני לא שואלת אותך.

בצלאל סמוטריץ': את מפסיקה דיון.

בצלאל סמוטריץ': את מפסיקה דיון.

יעקב אשר: מה זאת אומרת אני לא שואלת אותך?

תמר זנדברג: - - -

יואב קיש: תמר, היא לא הראשונה שתגיד את דעתה וכנראה תטעה או לא תטעה.

בצלאל סמוטריץ': - - - לנהל דיון.

יעקב אשר: אולי תיתן לה לנהל את הדיון?

יעקב אשר: תיתן לה לנהל את הדיון.

יואב קיש: היא לא הראשונה, אז די, אל תפריעי.

תמר זנדברג: לא, אבל זה לא עניין של דעה, זה עובדות.

יואב קיש: את מפסידה את הזמן שלך.

תמר זנדברג: מאיפה את יודעת?

 << אורח >> מיכל רוזנבוים: אני אענה לך, אבל הקציבו לי דקה, אז לא על חשבון הדקה.

יואב קיש: לא, לא, אל תעני לה.

יואב קיש: יש לך דקה לדבר.

 << אורח >> מיכל רוזנבוים: ועדת הקלפי המיוחדת ספרה עד מועד האירוע את כל הספירה המדויקת, וגם לאחר מועד האירוע, כשנציג המשטרה בא ולקח את אותם שמונה קולות – אנחנו מדברים על שמונה קולות ספציפיים בלבד – ספרו שוב פעם בנוכחות נציגי משרד הפנים והמפקחת הארצית על הבחירות.

 << אורח >> מיכל רוזנבוים: הספירה הייתה תקינה לחלוטין.

 << אורח >> מיכל רוזנבוים: אין פה שום השפעה מהותית על הבחירות.

 << אורח >> מיכל רוזנבוים: בסופו של דבר, אי אפשר לומר מילים כמו זיהום בצורה כוללנית.

 << אורח >> מיכל רוזנבוים: פסילת קולות היא על בסיס טענות מוגדרות וברורות.

 << אורח >> מיכל רוזנבוים: אני מבקשת להדגיש שיש פה ניסיון בוטה לשנות את תוצאות הבחירות בדיעבד.

 << אורח >> מיכל רוזנבוים: אנחנו מדברים פה על פער - - -

תמר זנדברג: כן, שמישהו זייף ושפך מעטפות מזויפות מהבית.

תמר זנדברג: את לא מתביישת?

יואב קיש: תמר, יש לה 20 שניות לסיים.

יואב קיש: תמר.

 << אורח >> מיכל רוזנבוים: גם אם מורידים את אותם שמונה קולות, בסופו של דבר, יש לנו פער של למעלה ממאה קולות, ולכן בכל מקרה אין פה השפעה מהותית על הבחירות.

תמר זנדברג: מאיפה אנחנו יודעים שלא כל המאה היו מזויפים?

 << אורח >> מיכל רוזנבוים: אי אפשר לנסות לעשות איזשהו מעשה שהמשמעות האופרטיבית שלו היא לא לקיים את רצון הבוחר.

יואב קיש: תודה.

יואב קיש: אני מסכם.

יואב קיש: אני אגיד למה אני לא נותן - - -

תמר זנדברג: לא, רגע, למה?

תמר זנדברג: אתה לא יכול לתת רק לסיעה אחת.

יואב קיש: אני אגיד לך למה אני לא נותן לדבר יותר.

יואב קיש: בדיוק בעוד דקה וחצי אנחנו מסיימים.

תמר זנדברג: יש עוד שלוש דקות.

תמר זנדברג: תן לעוד סיעה.

תמר זנדברג: למה?

יואב קיש: לא, אין עוד שלוש דקות.

יעקב אשר: תן לה דקה.

יעקב אשר: תן לה דקה.

יעקב אשר: תן לה.

תמר זנדברג: 57.

תמר זנדברג: נתת רק לסיעה אחת, שהם אלה שזייפו והם אלה שהרוויחו מזה.

תמר זנדברג: מה זה?

יואב קיש: מיטל להבי, דקה.

יואב קיש: מיטל, דקה.

מיטל להבי: אני מבקשת מהחברים היקרים כאן לא להשוות את מה שקרה בתל אביב לכל קלפי אחרת.

יואב קיש: את היית שם?

מיטל להבי: אני הייתי שם.

יואב קיש: נו, אז אני לא יכול לתת לך.

יואב קיש: את גם יכולה להיות עדה.

מיטל להבי: לא, אני לא הייתי באותו רגע.

תמר זנדברג: היא לא עדה.

תמר זנדברג: היא הייתה בספירה, היא נציגת סיעה, יואב.

מיטל להבי: אני לא הייתי באותו רגע.

יואב קיש: אז שאלתי.

מיטל להבי: אני הייתי באותו מעמד.

מיטל להבי: אני לא נחקרת.

יואב קיש: בא כוח סיעה של מי?

מיטל להבי: של מרצ.

מיטל להבי: אני רוצה לומר שאין דין מה שקרה בתל אביב כדין כל דבר אחר שקרה בתל אביב או בעיר אחרת.

מיטל להבי: אנחנו מדברים על זיהום בוועדת הבחירות המרכזית, בקודש הקודשים.

מיטל להבי: יש עשרות תלונות על קלפי א', קלפי ב' וקלפי ג'.

מיטל להבי: לא מדברים בקלפי, אלא בוועדת בחירות.

מיטל להבי: לא מדברים על איש זוטר, כי אנשים זוטרים לא היו שם.

מיטל להבי: מדברים על מנכ"ל זק"א, שלוח מרכזי של חסידי גור.

מיטל להבי: אנחנו מדברים פה בבן אדם - - -

בצלאל סמוטריץ': הוא פה שהוא יכול להגן על שמו הטוב?

בצלאל סמוטריץ': אני לא מבין מה הסיפור הזה, יואב.

יואב קיש: לא, לא, סליחה, מיטל, הוא צודק.

 << אורח >> מיכל רוזנבוים: הוא לא פה, והוא לא נציג של הסיעה.

יואב קיש: תודה רבה.

יואב קיש: אני רוצה לסכם.

בצלאל סמוטריץ': אני יודע, אבל המשטרה תחקור.

בצלאל סמוטריץ': אתה יכול להוציא כאן - - -

מיטל להבי: אני מצפה - - -

בצלאל סמוטריץ': לדינה זילבר אתם לא מוכנים שנעשה משפט שדה, אבל אפשר לעשות משפט שדה - - -

תמר זנדברג: אבל למה אתה לא נותן לה לדבר?

בצלאל סמוטריץ': בגלל שאני לא מוכן שיהיה לו משפט שדה.

מיטל להבי: משפט סיכום בבקשה.

יעקב אשר: - - - היא מהלכת אימים.

בצלאל סמוטריץ': משפט שדה לבן אדם, הוא לא פה להגן על שמו הטוב, המשטרה לא הסיקה מסקנות.

יואב קיש: נכון.

מיטל להבי: משפט סיכום.

יואב קיש: לא, לא, אז הפסקתי לה את רשות הדיבור.

תמר זנדברג: למה?

יואב קיש: ככה, כי אני החלטתי.

מיטל להבי: משפט סיכום.

יואב קיש: לא.

יואב קיש: לא.

יואב קיש: סיימת.

בצלאל סמוטריץ': מה זה הדבר הזה?

תמר זנדברג: סליחה, אתה נותן פה לבאת כוח סיעה שגנבה בחירות - - -

בצלאל סמוטריץ': היא לא - - - על אף אחד.

יואב קיש: תמר, היא לא השמיצה פה בן אדם.

בצלאל סמוטריץ': את יכולה להשמיץ בן אדם - - - שלא נמצא פה להגן על שמו הטוב?

תמר זנדברג: לא, לא, לא, סליחה.

תמר זנדברג: מה זה לא השמיצה?

תמר זנדברג: היא - - -

יואב קיש: אמרת את תפקידו, את שמו – הכול אמרת.

תמר זנדברג: אבל זה נכון, מה לעשות?

תמר זנדברג: זה פורסם.

יואב קיש: אמרתי לכם לא להתעסק בזה, ואתם נכנסתם לחקירה.

תמר זנדברג: אבל זה פורסם.

תמר זנדברג: זה לא חקירות, אלו דברים שפורסמו.

יואב קיש: את רוצה להמשיך לצעוק עד הסיכום שלי?

יואב קיש: את יכולה.

יואב קיש: אני אגיד בצורה כזו - - -

מיטל להבי: אני מקווה שהמשטרה תחקור.

יואב קיש: לא, סליחה, סיימת את דבריך.

בצלאל סמוטריץ': צריך לקרוא לרשויות לחקור.

מיטל להבי: - - -

יואב קיש: סליחה, סיימתם.

יואב קיש: אני שומע שגם אתה רוצה להוסיף מילה, אבל נגמר הזמן, אני לא יכול.

יואב קיש: אני רוצה להגיד בצורה הכי פשוטה: חברים, בכל אירועי הבחירות – אני מקבל את עצתו של חברי, יעקב אשר.

יואב קיש: אנחנו נקים ועדת משנה ספציפית שתדון בכל מה שקרה בארץ, ויש לא מעט מקומות עם בעיות.

יואב קיש: אני מבקש מהמשטרה, אם זה נפתח לחקירה ובדיקה, יביאו את המסקנות.

יואב קיש: אנחנו נהיה בקשר עם ועדת הבחירות המרכזית לכל הנושאים הרלוונטיים.

יואב קיש: תודה רבה, הישיבה סגורה.